Մենք եղել ենք անկախ և չենք ընկղմվել հետամնացության տիղմի մեջ, հակառակը` համալսարաններ ենք հիմնադրել, լուսավորչական լայն թափի գործ ենք կատարել, չենք մեռել սովից, հակառակը` Հայաստան մտնող կամիր բանակը ոգևորված էր հենց նրանով, որ մտնում է բուրժուական Հայաստան, իսկ նրանց համար բուրժուական նշանակում էր` հաց, հագուստ, ունևորություն, մարդասիրություն, բարյացակամություն: Ու Երևան մտնող բանակը, հենց փողոցներում, ծաղիկներով իրենց դիմավորող քաղաքացիներին տեղնուտեղը մերկացնում, կոշիկները հանում, իրենք էին հագնում: